wannaphong/clean_thaiwikipedia huggingface dataset:
# อะเลปโป
อะเลปโป  หรือ ฮะลับ (/ ALA-LC:) เป็นเมืองที่ตั้งอยู่ทางตะวันตกเฉียงเหนือของประเทศซีเรีย และเป็นเมืองที่ใหญ่ที่สุดของประเทศ เป็นเมืองหลวงของเขตผู้ว่าราชการอะเลปโป ซึ่งเป็นเขตผู้ว่าราชการที่มีประชากรมากที่สุดในประเทศ มีประชากรอย่างเป็นทางการ 2,132,100 คน (ค.ศ. 2004) เป็นหนึ่งในเมืองที่ใหญ่ที่สุดในภูมิภาคเลแวนต์Expatify.com Navigating the Major Cities of Syria ร่วมหลายศตวรรษที่เมืองที่ใหญ่ที่สุดในเกรตเตอร์ซีเรีย และเป็นเมืองใหญ่เป็นอันดับ 3 ของอาณาจักรออตโตมัน รองจากอิสตันบูลและไคโรRussell, Alexander (1794), The natural history of Aleppo, 2nd Edition, Vol. I, pp. 1–2Gaskin, James J. (1846), Geography and sacred history of Syria, pp. 33–34

อะเลปโปยังเป็นหนึ่งในเมืองที่เก่าแก่ที่สุดที่มีคนอาศัยอยู่อย่างต่อเนื่องยาวนานที่สุด มีคนอาศัยอยู่ตั้งแต่ช่วงต้นของ 6 สหัสวรรษก่อนคริสต์ศักราชColumbia Encyclopedia, Sixth Edition (2010) ได้รับการกล่าวถึงในหินคูนิฟอร์มในเอบลาและเมโสโปเตเมียที่กล่าวถึง ความช่ำชองในการค้าและการทหารBritannica Concise Encyclopedia (2010) และด้วยประวัติอันยาวนาน อาจเป็นสาเหตุให้เป็นจุดยุทธศาสตร์ เป็นจุดกึ่งกลางระหว่างทะเลเมดิเตอร์เรเนียนกับเมโสโปเตเมีย

อะเลปโปซึ่งชาวอิตไทต์ได้เข้าครอบเมื่อประมาณ 2 พันปีก่อนคริสต์ศักราช ต่อมาได้มีชนชาติต่าง ๆ ผลัดกันเข้ามามีอำนาจ จนถึง ค.ศ. 1517 ได้รวมอยู่ในจักรวรรดิออตโตมัน เมืองมีความโดดเด่น โดยเป็นจุดสิ้นสุดของเส้นทางสายไหม ที่เป็นเส้นทางผ่านเอเชียกลางและเมโสโปเตเมีย เมื่อมีการสร้างคลองสุเอซขึ้นในปี ค.ศ. 1869 การทำการค้าจึงทำการทางทะเล เมืองอะเลปโปก็ค่อย ๆ เสื่อม ใน ค.ศ. 1918 ระหว่างสงครามโลกครั้งที่หนึ่ง อังกฤษได้เข้ามายึดครอง และใน ค.ศ. 1920 มีฐานะเป็นรัฐหนึ่งของซีเรียซึ่งเป็นดินแดนในอาณัติของฝรั่งเศส จนกระทั่ง ค.ศ. 1925 จึงได้รวมกับดามัสกัสเป็นประเทศซีเรีย
# อาดานา
อาดานา (Adana) เป็นเมืองทางตอนใต้ของประเทศตุรกี และเป็นศูนย์กลางการค้าและกสิกรรมที่สำคัญ เมืองตั้งอยู่บนฝั่งซ้ายของแม่น้ำเซย์ฮาน อยู่ห่างจากทะเลเมดิเตอร์เรเนียนราว 30 กม. เป็นเมืองหลวงของจังหวัดอาดานา มีประชากร 1.6 ล้านคน 

แต่เดิมเป็นที่ตั้งกองทหารของโรมัน ต่อมาประมาณ ค.ศ. 762 ฮารุน-อาร์-รอซิด คอลีฟะห์แห่งราชวงศ์อับบาซียะห์ได้เข้าครอบครองแลทะนุบำรุงจนเจริญรุ่งเรือง ระหว่าง ค.ศ. 1832-1840 ตกเป็นของอียิปต์
# โพแทสเซียมเตตระไอโอโดเมอคูเรต(II)
โพแทสเซียม เตตระไอโดเมอคูเรต(II)  เป็นสารประกอบอนินทรีย์ที่มีโพแทสเซียมแคทไอออน และสารแอนไอออนเชิงซ้อนเตตระไอโดเมอคูเรต(II) ใช้ในการตรวจสอบแอมโมเนีย
# เคานต์เฮนริกแห่งมงเปอซา
เคานต์เฮนริกแห่งมงเปอซา หรือเดิมคือ เจ้าชายเฮนริกแห่งเดนมาร์ก เคานต์แห่งมงเปอซา (เกิดเมื่อ 4 พฤษภาคม พ.ศ. 2552) เป็นพระโอรสคนที่ 3 และคนสุดท้องของเจ้าชายโจอาคิมแห่งเดนมาร์กกับเจ้าหญิงมารีแห่งเดนมาร์ก พระชายาองค์ที่สองของพระองค์ เป็นพระราชนัดดาพระองค์ที่ 7 ในสมเด็จพระราชินีนาถมาร์เกรเธอที่ 2 กับเจ้าชายเฮนริกแห่งเดนมาร์ก พระราชสวามี เป็นพระราชภาติยะ (หลานลุง) ใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบันชื่อ เฮนริก มาจากพระนามของเจ้าชายเฮนริกแห่งเดนมาร์ก พระราชสวามี ปู่ของเคานต์เฮนริก ท่านมีบิดาและมารดาทูลหัว ได้แก่
สมเด็จพระราชินีแมรีแห่งเดนมาร์ก
ชาลส์ กาวาลีแย
เบนจามิน เกอร์เดต
บริท เดวิดเซน
คริสเตียน เชฟิก

เคานต์เฮนริกเป็นรัชทายาทลำดับที่ 8 ในลำดับการสืบทอดราชบัลลังก์เดนมาร์ก

 ยศ 
 ฮิสไฮเนส เจ้าชายเฮนริกแห่งเดนมาร์ก เคานต์แห่งมงเปอซา (4 พฤษภาคม พ.ศ. 2552 – 1 มกราคม พ.ศ. 2566)Kongehuset – Aktuelt – Nyheder  
 ฮิสเอ็กเซลเลนซี เคานต์เฮนริกแห่งมงเปอซา (1 มกราคม พ.ศ. 2566 - ปัจจุบัน)

 พงศาวลี
# โพแทสเซียม โคบอลติไนไตรต์
โพแทสเซียม โคบอลติไนไตรต์  ตามระบบการเรียกชื่อสารเคมีของ IUPAC ว่า โพแทสเซียม เฮกซะไนไตรโตโคบอลเตต(III)  เป็นสารประกอบโคออร์ดิเนชันที่มีสูตร K3[Co(NO2)6] แอนไอออนของเกลือสีเหลืองนี้เป็นสีประกอบด้วยใจกลางโคบอลต์(III) ผูกพันกับ 6 ไนตริโตลิแกนด์ เป็นที่ไม่ละลายในน้ำและมีการตกตะกอนเป็นของแข็งสีเหลือง

ถูกทำขึ้นครั้งแรกในปี 1848 โดย N. W. Fischer ในเบรสเลา และมันถูกใช้เป็นเม็ดสีเหลืองที่เรียกว่า อูเรโอลิน
# เจ้าชายมีเซลแห่งกรีซและเดนมาร์ก
เจ้าชายมีเซลแห่งกรีซและเดนมาร์ก (, ประสูติ 7 มกราคม ค.ศ. 1939- สวรรคต 28 กรกฎาคม2024) เป็นพระโอรสเพียงพระองค์เดียวใน เจ้าชายกริสโตโฟโรสแห่งกรีซและเดนมาร์ก กับ เจ้าหญิงฟร็องซวซแห่งออร์เลอ็อง พระองค์เป็นพระราชนัดดาของ สมเด็จพระเจ้าเยออร์ยีโอสที่ 1 กับ สมเด็จพระราชินีโอลกา พระองค์เป็นพระญาติชั้นที่ 1 ใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 และยังมีศักดิ์เป็นพระปิตุลา (อาชาย) ใน สมเด็จพระเจ้าชาลส์ที่ 3

เจ้าชายมีเซล สิ้นพระชนม์เมื่อวันที่ 28 กรกฎาคม พ.ศ. 2567 สิริพระชันษาได้  นับเป็นพระราชนัดดาใน พระเจ้าเยออร์ยีโอสที่ 1 แห่งกรีซ ที่สิ้นพระชนม์เป็นพระองค์สุดท้าย โดยมีพิธีฝังพระศพเมื่อวันที่ 1 สิงหาคม พ.ศ. 2567 ณ สุสานหลวงพระราชวงศ์ในกรุงเอเธนส์

พระอิสริยยศ
7 มกราคม 1939 – 28 กรกฎาคม 2024: ฮิสรอยัลไฮเนส เจ้าชายมีเซลแห่งกรีซและเดนมาร์ก

พงศาวลี

ม
ม
หมวดหมู่:บุคคลที่เกิดในปี พ.ศ. 2482
# เจ้าธัญวงศ์ สว่าง
เจ้าธัญวงศ์ สว่าง (ເຈົ້າທັນວົງ ສະຫວ່າງ) (ประสูติ 17 เมษายน พ.ศ. 2507) เป็นสมาชิกของพระราชวงศ์ลาวที่ยังมีชีวิตอยู่ในปัจจุบัน หลักจากการล้มล้างราชอาณาจักรลาว พระองค์ประสูติที่ พระราชวังหลวงพระบาง ราชอาณาจักรลาว เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี

พระประวัติ
ในปี 1981 พระองค์และเจ้าสุริวงศ์ สว่างพระเชษฐา ได้หลบหนีการปฏิวัติจากหลวงพระบางมายังประเทศไทย และลี้ภัยต่อไปยังฝรั่งเศส และพำนักที่ฝรั่งเศสในฐานะผู้ลี้ภัยทางการเมือง

ระหว่างการลี้ภัยพระองค์ก็ทรงย้ายไปพำนักที่ ฟลอริดา สหรัฐอเมริกา และมีการจัดงานชุมนุมชาวลาวในต่างประเทศเพื่อช่วยในการรักษาและส่งเสริมวัฒนธรรมลาว
# ทางวิ่งเครื่องบิน
ทางวิ่งเครื่องบิน, ลานวิ่ง, ลานบิน หรือ รันเวย์ (อังกฤษ : Runway) ตามที่องค์การการบินพลเรือนระหว่างประเทศ (ICAO) ได้กำหนดไว้ หมายถึงพื้นที่สี่เหลี่ยมผืนผ้าบนพื้นดิน ภายในบริเวณสนามบิน ซึ่งเตรียมการไว้สำหรับอากาศยานใช้ในการร่อนลงจอดและวิ่งขึ้น ทางวิ่งเครื่องบินแบ่งออกเป็นประเภทที่มนุษย์สร้างขึ้น โดยใช้วัสดุประเภทแอสฟัลต์และคอนกรีต หรือผสมทั้งสองชนิด และประเภทที่ใช้พื้นผิวธรรมชาติ เช่น หญ้า ดิน กรวด น้ำแข็ง และเกลือ

รันเวย์หรือทางวิ่งเครื่องบิน ควรมีความยาวไม่น้อยกว่า 1,830 เมตร (6,000 ฟุต) สำหรับอากาศยานที่มีน้ำหนักไม่เกิน 90.7 ตัน (ประมาณ 2,000,000 ปอนด์) สำหรับอากาศยานที่ใหญ่กว่านี้ รวมถึงอากาศยานที่มีขนาดกว้างกว่าปกติ จะต้องใช้ทางวิ่งความยาวอย่างน้อย 2,438 เมตร (8,000 ฟุต) ที่ระดับน้ำทะเล (และยาวกว่านี้ ถ้าเป็นทางวิ่งที่อยู่เหนือระดับน้ำทะเลมาก ๆ) อากาศยานโดยสารระหว่างประเทศโดยปกติจะบรรทุกน้ำมันมาก ทำให้มีน้ำหนักเยอะ จึงอาจต้องใช้ทางวิ่งที่ยาวถึง 3,048 เมตร (10,000 ฟุต) หรือมากกว่า และจะต้องใช้ความยาวทางวิ่งในการยกตัวขึ้นหรือเทคออฟถึงเกือบ 4 กิโลเมตร (3,962 เมตร) เครื่องบินโดยสาร โบอิ้ง 747 นับว่าเป็นเครื่องบินที่ใช้ทางวิ่งยาวที่สุดในการเทคออฟ เมื่อเทียบกับเครื่องบินโดยสารอื่นในลักษณะเดียวกัน 

แหล่งข้อมูลอื่น
# เมอร์โบรมิน
เมอร์โบรมิน  หรือ ยาแดง เป็นสารระงับเชื้อเฉพาะที่ ใช้สำหรับแผลบาดและถลอกเล็กน้อย เมอร์โบรมินเป็นสารประกอบเกลือออร์แกโนเมอร์คิวริกไดโซเดียมและฟลูออเรสซิน หาซื้อได้ทั่วไปในประเทศส่วนใหญ่ รวมทั้งประเทศไทย, มีราคาถูก และเก็บรักษาได้นาน, แต่มีการเลิกใช้ไปในสหรัฐอเมริกาสำนักงานคณะกรรมการอาหารและยา กระทรวงสาธารณสุขและบริการมนุษย์สหรัฐ. พ.ศ. 2541. Status of Certain Additional Over-the-Counter Drug Category II and III Active Ingredients. (ออนไลน์). แหล่งที่มา : https://www.gpo.gov/fdsys/pkg/FR-1998-04-22/pdf/98-10578.pdf . สืบค้นเมื่อ 30 กรกฎาคม พ.ศ. 2560. เยอรมนี และฝรั่งเศส เนื่องจากเป็นสารประกอบที่มีปรอทอยู่ในโมเลกุล แม้ว่าจะไม่ได้มีการพิสูจน์อย่างจริงจังว่าไม่ปลอดภัยก็ตาม
# ฟูกูจิยามะ
ฟูกูจิยามะ  เป็นนครที่ตั้งอยู่ทางตอนเหนือของจังหวัดเกียวโต ประเทศญี่ปุ่น ตั้งอยู่ห่างจากชายฝั่งทะเลญี่ปุ่น 25 กิโลเมตร บริเวณแม่น้ำยูระ ทางตอนใต้ของหุบเขาฟูกูจิยามะ และล้อมรอบไปด้วยภูเขาทางทิศตะวันออก ทิศใต้ และทิศตะวันตก มีขนาดพื้นที่ทั้งสิ้น 552.54 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 75,657 คน

 ประชากร 
จากข้อมูลการสำรวจสำมะโนประชากรของญี่ปุ่นFukuchiyama population statistics จำนวนประชากรของฟูกูจิยามะยังคงค่อนข้างคงที่ในช่วง 60 ปีที่ผ่านมา
# สาส์นลับที่สาบสูญ
สาส์นลับที่สาบสูญ  เป็นนวนิยายแนวลึกลับ/ระทึกขวัญ เขียนโดย แดน บราวน์ เนื้อหาเกี่ยวกับการผจญภัยครั้งที่ 3 ของ โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด หลังสร้างชื่อในเล่มก่อนหน้า คือ รหัสลับดาวินชี

เรื่องย่อ
เช้าวันหนึ่ง โรเบิร์ต แลงดอน ได้รับโทรศัพท์จากผู้ช่วยของ "ปีเตอร์ โซโลมอน" ซึ่งเป็นเพื่อนและผู้ที่แลงดอนเคารพเหมือนครูอาจารย์มานานหลายปี ตั้งแต่เขายังเป็นหนุ่มน้อย ให้เดินทางไปบรรยายที่กรุงวอชิงตัน ดี.ซี. ณ อาคารแคปิตอล หรือรัฐสภา เมื่อไปถึง แลงดอนจึงรู้ว่าไม่มีงานบรรยาย แต่กลับพบเหตุการณ์ระทึกมากมาย เริ่มตั้งแต่พบมือของปีเตอร์ที่ถูกตัดออก ขณะเดียวกัน "แคเทอรีน โซโลมอน" น้องสาวของปีเตอร์ ซึ่งเป็นนักวิทยาศาสตร์ทางจิต ผู้เพิ่งประสบความสำเร็จในการค้นพบครั้งสำคัญ ก็ถูกชายลึกลับคนเดียวกับที่ลักพาตัวปีเตอร์ไปตามล่า แลงดอนจึงต้องพยายามช่วย...

ทั้งสองต้องพยายามไขรหัสลับ เพื่อนำไปสู่ความรู้ที่จะสั่นสะเทือนโลก ซึ่งถูกปกปิดและเก็บเป็นความลับสืบทอดมานานของกลุ่มเมสัน และในขณะเดียวกันก็ต้องช่วยชีวิตของปีเตอร์ให้ได้ด้วย

ตัวละคร
 โรเบิร์ต แลงดอน
 ปีเตอร์ โซโลมอน
 แคเทอรีน โซโลมอน
 มาลัก
# ตำบลสวายจีก
ตำบลสวายจีก เป็นตำบลหนึ่งในอำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 58.23 ตารางกิโลเมตร หรือประมาณ 36,395 ไร่ ประชากรในปี พ.ศ. 2562 มีจำนวน 11,668 คน ทั้งพื้นที่ของตำบลบริหารโดยองค์การบริหารส่วนตำบลสวายจีก โดยที่ทำการองค์การบริหารส่วนตำบลห่างจากศาลากลางจังหวัดบุรีรัมย์ประมาณ 11.5 กิโลเมตร

 อาณาเขตติดต่อ 
 ทิศเหนือ ติดกับตำบลอิสาณ อำเภอเมืองบุรีรัมย์ และตำบลสนวน อำเภอห้วยราช จังหวัดบุรีรัมย์
 ทิศตะวันออก ติดกับตำบลสองชั้น อำเภอกระสัง และตำบลสนวน อำเภอห้วยราช จังหวัดบุรีรัมย์
 ทิศใต้ ติดกับตำบลหลักเขต อำเภอเมืองบุรีรัมย์ จังหวัดบุรีรัมย์
 ทิศตะวันตก ติดกับตำบลสะแกซำ อำเภอเมืองบุรีรัมย์ จังหวัดบุรีรัมย์

 หมู่บ้าน 
ตำบลสวายจีกแบ่งเขตการปกครองออกเป็น 19 หมู่บ้าน ดังนี้

 หมู่ 1 สวายจีก 
 หมู่ 2 สวายจีก 
 หมู่ 3 หนองปรือ 
 หมู่ 4 บ้านใหม่ 
 หมู่ 5 มะค่า 
 หมู่ 6 หนองพลวง 
 หมู่ 7 หนองขาม 
 หมู่ 8 ถาวร 
 หมู่ 9 หนองปรือน้อย 
 หมู่ 10 บ้านฝ้าย 
 หมู่ 11 มะค่าตะวันออก 
 หมู่ 12 โคกฟ่าน 
 หมู่ 13 โคกตาสิงห์ 
 หมู่ 14 สวายจีก 
 หมู่ 15 โคกเปราะ 
 หมู่ 16 บ้านพลวง 
 หมู่ 17 เอกมัย 
 หมู่ 18 ปรือพัฒนา 
 หมู่ 19 ห้วยลึก 

 สถานศึกษา 
 วิทยาลัยอาชีวศึกษา 1 แห่ง ได้แก่ วิทยาลัยเบญจเทคโน
 โรงเรียนมัธยมศึกษา 1 แห่ง ได้แก่ โรงเรียนสวายจีกพิทยาคม
 โรงเรียนประถมศึกษา 7 แห่ง ได้แก่
 โรงเรียนบ้านสวายจีก
 โรงเรียนบ้านเบญจคามวิทยา
 โรงเรียนบ้านถาวร
 โรงเรียนบ้านฝ้าย
 โรงเรียนบ้านหนอปรือน้อย
 โรงเรียนบ้านโคกเปราะ
 โรงเรียนบ้านพลวง
 ศูนย์เด็กเล็ก 1 แห่ง ได้แก่ ศูนย์เด็กเล็กวัดหนองปรือ

 สาธารณสุข 
 โรงพยาบาลส่งเสริมสุขภาพบ้านสวายจีก

 วัด 
วัดในตำบลสวายจีก 6 แห่ง ได้แก่
 วัดโพธิ์ทอง บ้านสวายจีก
 วัดบ้านเจดีย์แดง บ้านหนองพลวง
 วัดบ้านหนองปรือ
 วัดบ้านพลวง
 วัดเทพนรสิงห์ (บ้านโคกตาสิงห์)
 วัดประชาสามัคคี (บ้านฝ้าย)
# เจ้าฟ้าโสริยาวงศ์ สว่าง
สมเด็จเจ้าฟ้าชายโสริยวงศ์สว่าง (22 มกราคม พ.ศ. 2480 – 2 มกราคม พ.ศ. 2561) เป็นพระราชโอรสองค์เล็กในพระบาทสมเด็จพระเจ้ามหาชีวิตศรีสว่างวัฒนากับสมเด็จพระราชินีคำผูย พระองค์อภิเษกสมรสกับสมเด็จเจ้าฟ้าหญิงดาราวรรณ โสริยวงศ์สว่าง มีพระโอรส-ธิดา 4 พระองค์คือ เจ้าสุธีระ โสริยวงศ์สว่าง เจ้าทัยวันต์ โสริยวงศ์สว่าง เจ้าพลวันต์ โสริยวงศ์สว่าง เจ้ากฤษณชิน โสริยวงศ์สว่าง

หลังจากการยึดประเทศลาวโดยกองทัพคอมมิวนิสต์ในเดือนสิงหาคม 1975 ในเดือนพฤศจิกายนปี 1975 พระองค์จึงเสด็จฯ ลี้ภัยออกจากประเทศลาวโดยการข้ามแม่น้ำโขงมายังประเทศไทย แล้วพระองค์ทรงรับพระราชภาระในองค์พระบาทสมเด็จพระเจ้ามหาชีวิตเป็นพระประมุขแห่งพระราชวงศ์ล้านช้างทั้งหมด เพราะพระองค์มีพระชนมพรรษามากที่สุดในพระราชวงศ์ และทรงทำหน้าที่เป็นผู้สำเร็จราชการแผ่นดินให้กับสมเด็จเจ้าฟ้าชายสุริวงศ์สว่าง พระภาติยะhttp://www.gotoknow.org/posts/217707 

พระองค์ทรงประทับอยู่ ณ กรุงปารีส ประเทศฝรั่งเศส และทรงทำงานที่เรโนลต์

พระองค์เสด็จสวรรคตเมื่อวันที่ 2 มกราคม พ.ศ. 2561 ณ กรุงปารีส สิริพระชนมายุ 80 พรรษา

 พงศาวลี
# ไซโคลเพนตาไดอีนิลไอเอิร์น ไดคาร์โบนิล ไอโอไดด์
ไซโคลเพนตาไดอีนิลไอเอิร์น ไดคาร์โบนิล ไอโอไดด์  เป็นสารประกอบออร์กาโนไอเอิร์น ที่มีสูตรเคมี (C5H5)Fe(CO)2I เป็นของแข็งสีน้ำตาลเข้มที่ละลายในตัวทำละลายอินทรีย์ที่พบโดยทั่วไป 

การเตรียม
ไซโคลเพนตาไดอีนิลไอเอิร์น ไดคาร์โบนิล ไอโอไดด์ สามารถสังเคราะห์โดยปฏิกิริยาของ ไซโคลเพนตาไดอีนิลไอเอิร์น ไดคาร์โบนิล ไดเมอร์ ด้วย I2:
Cp2Fe2(CO)4 +   I2   →   2 CpFe(CO)2I
ซึ่งมันอาจจะเป็นคนแรกที่รายงานโดย พอลสัน และฮอลแลมB. F. Hallam, P. L. Paulson "Ferrocene Derivatives. Part III. Cyclopentadienyliron Carbonyls" J. Chem. Soc. 1956, pp. 3031-3037.
# โครเมียม(III) คลอไรด์
โครเมียม (III) คลอไรด์  เป็นสารประกอบที่มีสูตร CrCl3 (H2O) x โดยที่ xสามารถเป็น 0, 5, และ 6 รูปแบบที่ปราศจากน้ำ สารประกอบมีสูตรเป็น CrCl3 มีลักษณะเป็นของแข็งสีม่วง ส่วนรูปแบบที่พบมากที่สุดของไตรคลอไรด์ ซึ่งเป็นสีเขียวเข้ม คือ "เฮกซะไฮเดรต", CrCl3.6H2O โครเมียม (III) คลอไรด์ ถูกพบว่าใช้เป็นตัวเร่งปฏิกิริยาและเป็นสารตั้งต้นของสีย้อมจำพวกขนสัตว์ ต่างๆ 

 เอกสารเพิ่มเติม 
 N. N. Greenwood, A. Earnshaw, Chemistry of the Elements, 2nd ed., Butterworth-Heinemann, Oxford, UK, 1997.
 Handbook of Chemistry and Physics, 71st edition, CRC Press, Ann Arbor, Michigan, 1990.
 The Merck Index, 7th edition, Merck & Co, Rahway, New Jersey, USA, 1960.
 A. F. Wells, 'Structural Inorganic Chemistry, 5th ed., Oxford University Press, Oxford, UK, 1984.
 J. March, Advanced Organic Chemistry, 4th ed., p. 723, Wiley, New York, 1992.
 K. Takai, in Handbook of Reagents for Organic Synthesis, Volume 1: Reagents, Auxiliaries and Catalysts for C-C Bond Formation, (R. M. Coates, S. E. Denmark, eds.), pp. 206–211, Wiley, New York, 1999.

 แหล่งข้อมูลอื่น 

 International Chemical Safety Card 1316 (anhydr. CrCl3)
 International Chemical Safety Card 1532 (CrCl3·6H2O)
 National Pollutant Inventory – Chromium (III) compounds fact sheet 
 NIOSH Pocket Guide to Chemical Hazards
 IARC Monograph "Chromium and Chromium compounds"
# เดอะลองโรด (ภาพยนตร์)
เดอะลองโรด'  เป็นภาพยนตร์สั้นเงียบแนวดราม่าในปี 1911 กำกับโดย ดี. ดับเบิลยู. กริฟฟิธ และนำแสดงโดย แบลนช์ สวีต
# มาร์ก แฮมิลล์
มาร์ก ริชาร์ด แฮมิลล์  (เกิดวันที่ 25 กันยายน ค.ศ. 1951) เป็นนักแสดง, นักพากย์และนักเขียนชาวอเมริกา เขาเป็นที่รู้จักกันดีใบบทบาทของ ลุค สกายวอล์คเกอร์ ในภาพยนตร์ชุด สตาร์ วอร์ส ผลงานภาพยนตร์ของเขาที่โดดเด่น ได้แก่ โคร์เวตต์ซัมเมอร์ (1978) และ กองหน้ามรณะ (1980) แฮมิลล์ยังปรากฏตัวในผลงานละครเวทีหลายเรื่องในช่วงทศวรรษ 1980

แฮมิลล์เป็นนักพากย์ที่มีผลงานมากมาย โดยเขาพากย์เป็นตัวละครในการ์ตูนโทรทัศน์หลายเรื่อง, ภาพยนตร์และวิดีโอเกม เขาเป็นที่รู้จักจากบทบาทที่เขาพากย์มาอย่างยาวนาน ได้แก่ โจ๊กเกอร์ของดีซีคอมิกส์ เริ่มตั้งแต่ใน แบทแมน: ดิแอะนิเมเต็ดซีรีส์ (1992–1994), ไฟเออร์ลอร์ดโอไซ ใน อวตาร: เดอะลาสแอร์เบนเดอร์ (2005–2008) และ สกิปส์ ใน เรกูลาร์โชว์ (2010–2017)

ชีวิตในช่วงแรก
แฮมิลล์เกิดที่ โอกแลนด์, แคลิฟอร์เนีย, สหรัฐ เป็นบุตรของกัปตันกองทัพเรือสหรัฐ วิลเลียม ทอมัส แฮมิลล์ กับ เวอร์จิเนีย ซูแซน (นามสกุลเดิม จอห์นสัน) เขาเป็นในบุตรเจ็ดคน มีพี่ชายสองคน วิลล์กับแพทริก และน้องสาวสี่คน เทอร์รี, แจน, จีนีและคิม พ่อของเขามีเชื้อสายอังกฤษ, สกอตแลนด์, ไอริชและเวลส์ แม่ของเขามีเชื้อสายเป็นลูกครึ่งสวีเดนและอังกฤษJust The Best : Sienn's Mark Hamill Page : Interviews 1990. Stars.handshake.de (May 1, 1997). Retrieved on July 24, 2013. แฮมิลล์อธิบายลักษณะพ่อของเขาว่าเป็นคนที่ยึดมั่นในโรมันคาทอลิกและเหมือนกับ "นิกสันริพับลิกัน"

การย้ายสถานีของพ่อของเขาและการย้ายของครอบครัวทำให้เด็ก ๆ ตระกูลแฮมิลล์เปลี่ยนโรงเรียนบ่อยครั้ง ในช่วงชั้นประถมศึกษา เขาเรียนที่สถาบันการศึกษาวัลซิงแฮมและโรงเรียนมัธยมต้นโพ เมื่ออายุ 11 ปี เขาย้ายไปที่ 5900 บล็อกออฟแคสเซิลตันไดรฟ์ ใน ซานดิเอโก, แคลิฟอร์เนีย ที่นั่นเขาได้เข้าเรียนที่โรงเรียนมัธยมต้นเฮล ในช่วงปีแรกที่เขาเรียนในโรงเรียนมัธยมปลายเจมส์ เมดิสัน ครอบครัวของเขาย้ายไปที่เวอร์จิเนีย และ แฮมิลล์ได้เข้าเรียนในโรงเรียนมัธยมปลายแอนเนนเดล พ่อของเขาย้ายไปประจำสถานีที่ญี่ปุ่น ในช่วงชั้นปีแรกของเขา แฮมิลล์เข้าร่วมและเป็นสมาชิกของชมรมการแสดงที่โรงเรียนมัธยมปลายไนล์ ซี. คินนิก เขาสำเร็จการศึกษาในปี 1969 ต่อมาเขาเข้าเรียนที่วิทยาลัยลอสแอนเจลิสซิตี วิชาเอกการละคร
# A (แก้ความกำกวม)
A เป็นอักษรตัวแรกในอักษรโรมัน แต่ยังอาจหมายถึง
 А อักษรตัวแรกในอักษรซีริลลิก
 การค้นหาแบบเอสตาร์
 <a> หนึ่งในในHTML element
# สนธิสัญญากรุงไทเป
สนธิสัญญาสันติภาพจีน-ญี่ปุ่น (,) หรือที่รู้จักกันทั่วไปว่า สนธิสัญญากรุงไทเป เป็นสนธิสัญญาสันติภาพระหว่างญี่ปุ่นกับสาธารณรัฐจีน ลงนามในกรุงไทเปบนเกาะไต้หวันเมื่อวันที่ 28 เมษายน 2495 เป็นการยุติสงครามจีน-ญี่ปุ่นครั้งที่สอง (2480–2488) อย่างเป็นทางการ สถานะสงครามเริ่มขึ้นเมื่อญี่ปุ่นละเมิดสนธิสัญญาเก้าชาติ 

สนธิสัญญานี้จำเป็นเพราะทั้งสาธารณรัฐจีนและสาธารณรัฐประชาชนจีนต่างมิได้รับเชิญให้ลงนามสนธิสัญญาซานฟรานซิสโกเนื่องจากความไม่ลงรอยกับประเทศอื่นว่ารัฐบาลใดเป็นรัฐบาลโดยชอบของจีนระหว่างและหลังสงครามกลางเมืองจีน ภายใต้แรงกดดันจากสหรัฐอเมริกา ญี่ปุ่นจึงลงนามสนธิสัญญาสันติภาพต่างหากกับสาธารณรัฐจีนเพื่อยุติสงครามระหว่างรัฐทั้งสองอย่างเป็นทางการด้วยชัยชนะของสาธารณรัฐจีน แม้สาธารณรัฐจีนเองจะมิได้เข้าร่วมการประชุมสันติภาพซานฟรานซิสโกเนื่องจากสงครามกลางเมืองจีนกลับมาปะทุอีกครั้งหลังปี 2488 

สนธิสัญญานี้ส่วนใหญ่ตรงกับสนธิสัญญาซานฟรานซิสโก ซึ่งยอมรับว่าญี่ปุ่นสละสิทธิ กรรมสิทธิ์ และการอ้างสิทธิ์ใด ๆ ที่เกี่ยวข้องกับไต้หวัน เผิงหู หมู่เกาะสแปรตลี และหมู่เกาะแพราเซล โดยเจาะจง สาธารณรัฐจีนสละค่าชดเชยบริการแก่ญี่ปุ่นในสนธิสัญญานี้ตามข้อ 14(ก).1 แห่งสนธิสัญญาซานฟรานซิสโก

สนธิสัญญากรุงไทเปถูกรัฐบาลญี่ปุ่นบอกเลิกเมื่อวันที่ 29 กันยายน 2515 เมื่อสถาปนาความสัมพันธ์ทางทูตอย่างเป็นทางการกับสาธารณรัฐประชาชนจีน.
# ตราแผ่นดินของสโลวาเกีย
ตราแผ่นดินของสโลวาเกีย เริ่มใช้เมื่อวันที่13 มิถุนายน พ.ศ. 2462 บังคับใช้เมื่อวันที่ 1 มกราคม พ.ศ. 2536 มีส่วนประกอบคือ
โล่ เป็นรูป ไม้กางเขน 2 ชั้นสีเงิน และบนภูเขาลูกกลางสามลูก สีน้ำเงิน พื้นหลังสีแดง

 ประวัติ 

 พัฒนาการ 

 ธงประธานาธิบดี
# ควอลิตี้เฮ้าส์
บริษัท ควอลิตี้เฮ้าส์ จำกัด (มหาชน) (ชื่อย่อ: QH)สรุปข้อสนเทศบริษัทจดทะเบียนตลาดหลักทรัพย์แห่งประเทศไทย บริษัท ควอลิตี้ เฮ้าส์ จำกัด (มหาชน) บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ลักษณะการประกอบธุรกิจแบบรายงาน56-1 ควอลิตี้เฮ้าส์ จำกัด (มหาชน) ประจำปี :2555

 ประวัติ 
ได้จดทะเบียนจัดตั้งบริษัทด้วยทุนจดทะเบียนเริ่มแรก 1 ล้านบาท เมื่อวันที่ 21 ตุลาคม พ.ศ. 2526 โดยมีวัตถุประสงค์เริ่มแรกในการประกอบธุรกิจให้บริการรับจ้างก่อสร้างบ้านอย่างครบวงจรบนที่ดิน ของลูกค้า และเมื่อปี พ.ศ. 2533 บริษัทได้มีการประกอบธุรกิจพัฒนาอสังหาริมทรัพย์ให้เช่าแยกเป็นโครงการที่พักอาศัยให้เช่า และโครงการอาคารสำนักงานให้เช่า และได้เริ่มประกอบธุรกิจขายบ้านพร้อมที่ดินเป็นครั้งแรกในเดือนมิถุนายน ปี พ.ศ. 2535 บริษัทได้รับอนุญาตให้เป็นบริษัทจดทะเบียนและนำหุ้นสามัญเข้าทำการซื้อขายในตลาดหลักทรัพย์แห่งประเทศไทยเมื่อวันที่ 11 กันยายน พ.ศ. 2534 ต่อมาบริษัทได้รับอนุญาตให้เป็นบริษัทจดทะเบียนแปลงสภาพเป็นบริษัทมหาชน เมื่อวันที่ 28 มิถุนายน พ.ศ. 2536 ใช้ชื่อว่า "บริษัท ควอลิตี้เฮ้าส์ จำกัด (มหาชน)" ทะเบียนเลขที่เดิม บมจ.131

 การประกอบธุรกิจ 
บริษัทย่อย และบริษัทร่วมดำเนินธุรกิจเกี่ยวกับการพัฒนาอสังหาริมทรัพย์เพื่อขายและให้เช่า รวมทั้งร่วมลงทุนในบริษัทอื่น ซึ่งสามารถจำแนกได้ดังนี้คือ
ธุรกิจขายบ้านพร้อมที่ดิน
ธุรกิจขายหน่วยในอาคารชุดพักอาศัย
ธุรกิจอาคารที่พักอาศัยให้เช่า (ธุรกิจเซอร์วิส อะพาร์ตเมนต์ / โรงแรม)
ธุรกิจอาคารสำนักงานให้เช่า
ธุรกิจรับจ้างบริหารอาคารสำนักงาน อาคารที่พักอาศัยให้เช่า โรงแรม อาคารชุดพักอาศัย และบ้านที่พักอาศัยให้เช่า
ธุรกิจการลงทุน
ธุรกิจอื่น ๆ

 ผู้ถือหุ้นรายใหญ่ 
 ข้อมูล ณ วันที่ 25 เมษายน 2562 ผู้ถือหุ้นรายใหญ่เซ็ทเทรดดอตคอม
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท แลนด์แอนด์เฮ้าส์ จำกัด (มหาชน)  2,675,945,601  24.98% 2  บริษัท ไทยเอ็นวีดีอาร์ จำกัด  919,807,356  8.58% 3  STATE STREET EUROPE LIMITED  402,561,603  3.76% 4  SOUTH EAST ASIA UK (TYPE C) NOMINEES LIMITED  296,012,152  2.76% 5  J.P. MORGAN BANK LUXEMBOURG S.A. LEND  188,255,066  1.76%
# ตราแผ่นดินของมอนเตเนโกร
ตราแผ่นดินของมอนเตเนโกร เริ่มใช้วันที่ 12 กรกฎาคม พ.ศ. 2547 มีส่วนประกอบคือ
ยอด เป็นรูป มงกุฏพระมหากษัตริย์มอนเตเนโกร
โล่ เป็นรูป สิงโตสีเหลืองยืนบนช่องสีเขียว พื้นหลังสีน้ำเงิน
ประคองข้าง เป็นรูป อินทรีสองหัว จับไม้คทา และ ลูกโลกประดับกางเขน
ตราแผ่นดินของมอนเตเนโกรในอดีต
# ติรันต์โลบลังก์
ติรันต์โลบลังก์  เป็นนวนิยายวีรคติโดยจูอาน็อต มาร์โตเร็ลย์ อัศวินชาวชาวบาเลนเซีย ตีพิมพ์ครั้งแรกใน ค.ศ. 1490 ที่แคว้นบาเลนเซีย เป็นหนึ่งในวรรณกรรมภาษาบาเลนเซียที่มีชื่อเสียงในสมัยกลาง ถือเป็นผลงานชิ้นเอกในวรรณกรรมบาเลนเซียและในวรรณกรรมภาษากาตาลาทั้งหมด และมีอิทธิพลต่อวรรณกรรมตะวันตกในยุคต่อมา รวมไปถึงงานเขียนของมีเกล เด เซร์บันเตส ผู้เขียนเรื่อง ดอนกิโฆเต้ แห่งลามันช่า ขุนนางต่ำศักดิ์นักฝัน

โครงเรื่อง
นวนิยายกล่าวถึงการผจญภัยของติรันต์โลบลังก์ อัศวินจากแคว้นเบรอตาญ ผู้ได้รับการร้องขอจากจักรพรรดิแห่งไบแซนไทน์ให้เป็นแม่ทัพต่อสู้กับกองทัพเติร์กจากอาณาจักรออตโตมัน ที่กำลังรุกรานกรุงคอนสแตนติโนเปิล ติรันต์มีความรักกับคาร์เมซินา ธิดาของจักรพรรดิ โดยผู้เขียนดัดแปลงมาจากเรื่องราวของโรเจอร์ เดอ ฟลอร์ (ค.ศ. 1267–1305) อัศวินเทมปลาร์ชาวอิตาลีในสงครามครูเสดครั้งสุดท้าย และเรื่องราวการต่อสู้กับสุลต่านเมห์เหม็ดที่ 2 แห่งจักรวรรดิออตโตมัน ซึ่งนำไปสู่การเสียกรุงคอนสแตนติโนเปิลใน ค.ศ. 1453 แต่ดัดแปลงให้ไบแซนไทน์เป็นฝ่ายชนะ
# ทฤษฎีบทญี่ปุ่นสำหรับรูปสี่เหลี่ยมวงกลมล้อม
ใน เรขาคณิต ทฤษฎีบทญี่ปุ่นสำหรับรูปสี่เหลี่ยมวงกลมล้อม  คือทฤษฎีที่ระบุว่า จุดศูนย์กลางของวงกลมที่ใหญ่ที่สุดที่บรรจุในสามเหลี่ยมหนึ่งๆได้ (incircle of a triangle)The Incenter of a triangle properties และสามเหลี่ยมนั้นเป็นสามเหลี่ยมที่อยู่ภายในรูปสี่เหลี่ยมวงกลมล้อม  (Cyclic quadrilaterals) ได้อีกทีหนึ่ง  จุดศูนย์กลางของวงกลมดังที่กล่าวมาจะเป็นคือจุดยอด (Vertex) ของสี่เหลี่ยมผืนผ้า  Incenters in Cyclic Quadrilateral: What is this about? A Mathematical Droodle An Old Japanese Theorem

 พิสูจน์ พิสูจน์ทฤษฎีบทญี่ปุ่นสำหรับรูปสี่เหลี่ยมวงกลมล้อม 
right|400px|thumb|รูปที่ใช้ในการอธิบายการพิสูจน์
โดยไม่เสียนัยยะทั่วไป กำหนดให้  คือรูปสี่เหลี่ยมวงกลมล้อม (ดังภาพ) และกำหนดให้  เป็นวงกลมที่ใหญ่ที่สุดที่สามารถสัมผัสด้านประกอบสามเหลี่ยมใดๆทั้งสามด้านได้ (ดังภาพ) ในที่นี้  คือวงกลมที่สอดคล้องกับสามเหลี่ยม  ตามลำดับ

จากรูปจะเห็นว่า  เพราะเป็นมุมด้านตรงข้ามส่วนของวงกลม AD อันเดียวกัน และกำหนดให้ 

จาก  จะพบว่า 
 
จาก  จะพบว่า 

เนื่องจาก  ดังนั้น   เป็นรูปสี่เหลี่ยมวงกลมล้อม ซึ่งในที่นี้คือวงกลมสีเขียว 

เนื่องจาก    เป็นรูปสี่เหลี่ยมวงกลมล้อมแล้วดังนั้นจะได้ว่า  (มุมสีแดงทึบ) มีค่าเท่ากับ 

 เพราะเป็นคุณสมบัติของรูปสี่เหลี่ยมวงกลมล้อม    

ในทำนองเดียวกัน   เป็นรูปสี่เหลี่ยมวงกลมล้อมของวงกลมสีส้มดังรูป 

เนื่องจาก  เป็นรูปสี่เหลี่ยมวงกลมล้อม แล้วดังนั้นจะได้ว่า  (มุมสีฟ้าทึบ) มีค่าเท่ากับ 

  ด้วยเหตุผลเดียวกับที่อ้างข้างต้นกับมุม 

เนื่องจาก    เป็นรูปสี่เหลี่ยมวงกลมล้อม ดังนั้นมุมด้านของจุดยอดตรงข้ามกันมีผลรวมเป็น 180 องศา   Incircle Properties 

 

จากข้อมูลทั้งหมดข้างต้นเราจะได้ว่ามุม   ที่รวมทั้งมุมแดงทึบและมุมฟ้าทึบ มีค่าเท่ากับ  ซึ่งจะได้ว่ามุม  ที่รวมทั้งมุมแดงทึบและมุมฟ้าทึบเป็นมุมฉาก

ในทำนองเดียวกับการพิสูจน์ข้างต้นเราจะพบว่า มุม ,  และ  เป็นมุมฉากเช่นเดียวกัน

ดังนั้นแสดงว่า   เป็นสี่เหลี่ยมผื่นผ้า ซตพ.

 หมายเหตุ 
ก.   ศัพท์บัญญัติราชบัณฑิตยสถาน คณิตศาสตร์ ๑๙ ก.ค. ๒๕๔๗

ข.   รูปสี่เหลี่ยมวงกลมล้อม (Cyclic quadrilaterals) คือรูปสี่เหลี่ยมใดๆที่มีจุดยอดทั้งสีอยู่บนเส้นรอบวงของวงกลม Cyclic Quadrilateral

ค.  จุดศูนย์กลางของวงกลมที่ใหญ่ที่สุดที่สามารถสัมผัสด้านทั้งสามของสามเหลี่ยม (Incircle center) นั้นมีคุณสมบัติคือ 
เป็นจุดเดียวกับจุดตัดของเส้นแบ่งมุมของสามเหลี่ยมแต่ละด้าน (Bisector) The Incircle of a triangle Properies
จะอยู่ภายในสามเหลี่ยมที่วงกลมนั้นถูกบรรจุอยู่ตลอด
# อูราวะ เรดไดมอนส์
อูระวะ เรด ไดมอนด์ส (ภาษาญี่ปุ่น:浦和レッドダイヤモンズ) เป็นสโมสรฟุตบอลอาชีพจาก ประเทศญี่ปุ่น ก่อตั้งขึ้นในปี พ.ศ. 2493 (ค.ศ. 1950) ปัจจุบันเล่นในอยู่ในเจ1 ลีก และมีผู้เป็นเจ้าของอย่างบริษัทมิตซูบิชิเฮฟวีอินดัสทรีส์ สนามเหย้าปัจจุบันคือ สนามกีฬาไซตามะ 2002 ตั้งอยู่ที่เมืองไซตะมะ จังหวัดไซตะมะ 

"เรด ไดมอนด์ส" เป็นภาษาอังกฤษแปลว่า "เพชรสีแดง" เนื่องจากทีมมีต้นกำเนิดมาจากบริษัท มิตซูบิชิ ซึ่งโลโก้ของบริษัทเป็นรูปเพชรสีแดง 3 เม็ด
thumb|Right|300px|บรรยากาศกองเชียร์ภายในสนามกีฬาไซตะมะ 2002

อดีต สโมสรมีผู้เล่นทีมชาติไทยมาค้าแข้งอยู่ด้วยคือ เอกนิษฐ์ ปัญญา

ผู้เล่นชุดปัจจุบัน

Type 2

เกียรติประวัติ
ระดับประเทศ
อุราวะ เรด ไดมอนด์ส (ยุคลีกอาชีพ)
เจ1 ลีก
ชนะเลิศ: (1) 2006
รองชนะเลิศ: (5) 2004, 2005, 2007, 2014, 2016
เจ2 ลีก
รองชนะเลิศ: (1) 2000
เอมเพอเรอร์คัพ
ชนะเลิศ: (4) 2005, 2006, 2018, 2021
เจลีกคัพ
ชนะเลิศ: (2) 2003, 2016
รองชนะเลิศ: (5) 2002, 2004, 2011, 2013, 2023
ซูเปอร์คัพ
ชนะเลิศ: (2) 2006, 2022
รองชนะเลิศ: (4) 2007, 2015, 2017, 2019 

มิตซูบิชิ (ก่อนยุคลีกอาชีพ)
ฟุตบอลลีกญี่ปุ่น ดิวิชั่น 1
ชนะเลิศ: (4) 1969, 1973, 1978, 1982
ฟุตบอลลีกญี่ปุ่น ดิวิชั่น 2
ชนะเลิศ: (1) 1989/90
เอมเพอเรอร์คัพ
ชนะเลิศ: (4) 1971, 1973, 1978, 1980
เจลีกคัพ
ชนะเลิศ: (2) 1978, 1981
ซูเปอร์คัพ
ชนะเลิศ: (3) 1979, 1980, 1983

ระดับทวีป
เอเอฟซีแชมเปียนส์ลีก
ชนะเลิศ (3): 2007 , 2017 , 2022
 ''รองชนะเลิศ (1) : 2019

ระดับโลก
ฟุตบอลชิงแชมป์สโมสรโลก
อันดับที่ 3: (1) 2007อันดับที่ 4: (1) 2023

 สโมสรพันธมิตร 
 พันธมิตรต่างประเทศ 
 เมืองทอง ยูไนเต็ดอุราวะ เรดส์เซ็งเปิดบ้านเจาะเกียวโต ซังงะไม่เข้าเสมอไร้สกอร์ศึกเจลีก
# อาร์จินีน
อาร์จินีน  เป็นกรดอะมิโน-α ถูกแยกออกมาครั้งแรกในปี 1886Mayo Clinic แอล-ฟอร์ม เป็นหนึ่งใน 20 กรดอะมิโนที่พบมากที่สุดในธรรมชาติ อยู่ในระดับอณูพันธุศาสตร์ ในโครงสร้างของกรดเอ็มอาร์เอ็นเอ , CGU, CGC, CGA, CGG, AGA, และ AGG แฝดสามของฐานเบสหรือโคดอนโค้ดที่มีสำหรับอาร์จินีนในระหว่างการสังเคราะห์โปรตีน ในสัตว์เลี้ยงลูกด้วยนม, อาร์จินีน จัดเป็นกรดอะมิโนจำเป็น หรือเงื่อนไขเซไมเอสเซนเตียล ขึ้นอยู่กับขั้นตอนการพัฒนาและสถานะสุขภาพของแต่ละบุคคล

โดยทั่วไปคนส่วนใหญ่ไม่จำเป็นต้องใช้ผลิตภัณฑ์เสริมอาหารอาร์จินีน เพราะร่างกายมักจะสร้างเพียงพอ